પરંતુ આકાશમાં જે રીતે ભીડભાડ વધી રહી છે, એ જોતા હવે હીટ એન્ડ રન પ્રકારના કિસ્સા ત્યાં પણ વધે એવી શક્‌યતા પૂરી છે. અગાઉ બે ઉપગ્રહો અથડાવાની રેર કહી શકાય એવી દુર્ઘટના નોંધાઈ ચૂકી છે. સ્પેસ ડેબરી એટલે કે ભંગારનું પ્રમાણ રોજ રોજ વધી રહ્યું છે. ૨૦૧૬ના આંકડા પ્રમાણે આકશમાં ૧૭ હજારથી વધું માનવસર્જિત પદાર્થો ફરી રહ્યા છે. તેમાં એમાં નાનકડા નટ-બોલથી માંડીને ૧૪૦૦ જેટલા વિવિધ દેશોના ઉપગ્રહોનો પણ સમાવેશ થાય છે. એ બધા પદાર્થો પૃથ્વી પર આવીને દુર્ઘટના સર્જવાના નથી, પરંતુ ભવિષ્યની અવકાશયાત્રા વખતે તો નડતરરૂપ થવાના છે. ટિઆનગોંગે સદ્ભાગ્યે કોઈ દુર્ઘટના ન નોંધાવી, પરંતુ ભવિષ્યમાં દુર્ઘટના નહીં નોંધાય એમ માનવાને કોઈ કારણ નથી.